২০২২ আফগানিস্তান ক্রিকেট দলের জিম্বাবুয়ে সফর
আফগানিস্তান পুরুষ ক্রিকেট দল ২০২২ সালের জুন মাসে তিনটি একদিনের আন্তর্জাতিক (ওডিআই) ও তিনটি টোয়েন্টি২০ আন্তর্জাতিক (টি২০আই) ম্যাচ খেলার জন্য জিম্বাবুয়ে সফর করে। ওডিআই সিরিজটি ২০২০–২০২৩ আইসিসি পুরুষ ক্রিকেট বিশ্বকাপ সুপার লিগের একটি অংশ হিসেবে খেলা হয়। ২০২২ সালের এপ্রিল মাসে জিম্বাবুয়ে ক্রিকেট সফরের সূচি নিশ্চিত করে। পরবর্তীতে সিরিজের ম্যাচগুলো এক সপ্তাহ এগিয়ে নিয়ে আসা হয় এবং টি২০আই ম্যাচের সংখ্যা পাঁচ থেকে কমিয়ে তিন করা হয়। ওডিআই সিরিজে আফগানিস্তান ৩–০ ব্যবধানে জয়ী হয়। টি২০আই সিরিজেও আফগানিস্তান প্রতিটি ম্যাচে জয়লাভ করে।